Erinevatest vanusegruppidest esineb kserostoomiat kõige sagedamini vanuritel (10 - 40%) osalt seetõttu, et nad tarbivad rohkem ravimeid ja neil esineb suukuivust põhjustavad ealised ning haiguslikud muutused (Nederfors et al., 1997; Hochberg et al., 1998; Narhi et al., 1999). Uuringud näitavad, et paljud ravimid võivad põhjustada suukuivust, eriti kui neid tarbitakse pikema aja jooksul. Samuti on leitud seoseid polüfarmakoteraapia ja suurenenud suukuivuse riski vahel.